SHBA, Ligjvënësit kërkojnë përgjigje 
Disa anëtarë të Kongresit akuzojnë administratën për nxjerrje të informacionit për të fituar avantazh politik
Për disa, programet sekrete janë pozitive – sulmet me avionë të telekomanduar vranë numrin dy të al-Kaidës, Ebu Jahja al-Libi, ndërsa viruset kompjuterike ka mundësi të kenë zmbrapsur ambiciet bërthamore të Iranit me muaj apo edhe vite. Por në Kongres po shtohen dyshimet. Disa ligjvënës akuzojnë administratën e Presidentit Obama për rrjedhje të informacionit mbi këto programe delikate për të fituar një avantazh politik. Kryetari i Komitetit të Drejtësisë në Dhomën e Përfaqësuesve, republikani nga Teksasi Lamar Smith: Ligjvënësit zhvilluan një sërë takimesh të nivelit të lartë me dyer të mbyllura, përfshi një me drejtorin e shërbimit kombëtar të zbulimit, James Clapper. Më pas, Senatori republikan Saxby Chambliss ishte i qartë: FBI-ja ka filluar një hetim. Por Senatorja demokrate, Dianne Feinstein thotë se nuk ka nevojë për fajësime dhe se rrjedhjet duhet të ndalojnë. Rrjedhjet kanë zbuluar detaje të rëndësishme mbi viruset kompjuterike “Stuxnet” dhe “Flame” që goditën Iranin, si dhe mbi vrasjet e udhëheqësve të al-Kaidës. Ajo që nxiti mllefin politik ishte dhe gatishmëria e administratës së Presidentit Obama për të theksuar suksesin. Disa ekspertë të zbulimit thonë se mund të ketë shumë arsye për të theksuar suksesin e programeve sekrete. Por për momentin, ai sukses mund të mbetet jashtë vëmendjes nga presionet dhe buja e vitit zgjedhor.